ועדת הכספים, כנסת 20, פרוטוקול מספר 41, 2015-07-14 12:35

משה גפני: אני פותח את הדיון בסעיף השלישי, שווי שימוש ברכב, תקנות מס הכנסה.

משה גפני: מה אתם מבקשים?

<נטליה מירנצוב: אציג את הנושא.

<נטליה מירנצוב: עד עכשיו היינו בעולם של מע"מ, אנחנו עוברים לעולם של מס הכנסה, של מיסוי הכנסות של הרכב הצמוד.

<נטליה מירנצוב: הוארכו התקנות הקודמות שנתנו הפחתה בזקיפת שווי שימוש לרכב היברידי בסכום של 560 שקלים בחודש עד סוף יוני.

<נטליה מירנצוב: הסיבה שאנחנו נותנים את ההפחתה היא לעשות שוויון במיסוי בין רכב היברידי לרכב רגיל, מכיוון שהשיטה של קביעת האחוזים ממחיר המחירון ברכב היברידי נותנת הערכת יתר בגלל שזה רכב יקר – הוא יותר זול בשימוש, יותר חסכוני בדלק, אבל הוא יקר בבסיס.

<נטליה מירנצוב: אם לוקחים אחוזים מהבסיס מקבלים סכום יותר גבוה ממה שצריך להיות ואנחנו מתקנים את זה, מפחיתים את הזקיפה למה שאנחנו מאמינים שהוא סכום יותר נכון.

<נטליה מירנצוב: אז דבר ראשון, אנחנו מבקשים להאריך את זה.

מיקי לוי: אני רוצה לשאול שאלה קשה.

מיקי לוי: רצינו לעודד את ההיברידי וכשישבתי שם, בצד שלכם, זו היתה המגמה.

מיקי לוי: אז מה עכשיו התהפכנו?

<נטליה מירנצוב: לא, לא התהפכנו.

מיקי לוי: מה שהבנתי זה שאת ההקלות שנתנו להיברידי את מורידה כלפי מטה, משווה אותם לבנזין.

<נטליה מירנצוב: לא לא לא, מפחיתים את המיסוי.

משה גפני: איך מפחיתים?

משה גפני: אמרת שמורידים מ-560 ל-500.

<נטליה מירנצוב: זו הוראת שעה שכבר פקעה, לא קיימת יותר.

<שגית אפיק: פקעה ב-1 ביולי, גם מכוח סעיף 38 המפורסם היא הוארכה בחצי שנה נוספת.

<נטליה מירנצוב: נכון.

<נטליה מירנצוב: עכשיו אני רוצה להסביר: המטרה פה היא רק לעשות שיוויון - - -

<שגית אפיק: נניח שאנחנו ב-30 ביוני היום.

<שגית אפיק: הגשתם לנו ב-23 ביוני ואנחנו השתהינו, ונניח שהיום אנחנו ב-30 ביוני.

<שגית אפיק: מה המצב הקיים?

משה גפני: מה השתהינו?

משה גפני: זה היה על סדר היום, דחינו - - -

<שגית אפיק: 23 ביוני, השתהינו שבוע והיום אנחנו ב-30 ביוני.

<שגית אפיק: תסבירי לנו מה המצב המשפטי הקיים לגבי רכב היברידי ירוק שלקח עובד ממעסיקו והוא צריך לשלם עליו שווי שימוש.

<נטליה מירנצוב: קודם כול, באותה הזדמנות, אני מבקשת שהתחולה תהיה מ-1 ביולי, כדי שיהיה רצף.

<שגית אפיק: גם כאן הם לא מבקשים את זה רטרואקטיבית.

<נטליה מירנצוב: בגלל כל מיני דיוני תקציב זה נתקע, אז אנחנו מבקשים שזה יהיה מה-1 ביולי.

משה גפני: מורידים מ-560 ל-500.

משה גפני: למה?

<נטליה מירנצוב: אסביר.

<נטליה מירנצוב: כשאנחנו רוצים לעודד רכב היברידי, אנחנו רוצים לעודד את זה לכל האוכלוסייה, אנחנו נותנים מס קנייה מופחת ב-30%, הארכנו את זה עד 2017.

<נטליה מירנצוב: זו דרך לעודד את השימוש.

<נטליה מירנצוב: דבר שני, אנחנו פה בעולם של מס הכנסה, אנחנו לא מדברים פה על הטבות, אנחנו מדברים על מיסוי נכון ומדויק ואין לנו סמכות בכלל לתת פה הקלות.

<נטליה מירנצוב: כלומר, זה לא נועד לעודד, זה נועד לתת מיסוי נכון ושוויוני.

<נטליה מירנצוב: החישובים שאנחנו עושים מצביעים על כך שהסכום של 500 שקלים מספיק.

<נטליה מירנצוב: בתחום של רכב היברידי רגיל אין הצדקה ליותר.

משה גפני: אתם לוקחים את הכסף הזה לרכב אחר?

משה גפני: למה מורידים את זה?

<נטליה מירנצוב: לא קשור.

<נטליה מירנצוב: אנחנו מתקנים את הזקיפה כדי שתשקף את השימוש החודשי.

משה גפני: כן, אבל אתם מורידים מ-560 ל-500.

משה גפני: זאת אומרת, אם מישהו יש לו יותר מ-500 אז אין לו.

משה גפני: אתם חוסכים בזה כסף, נכון?

משה גפני: מה אתם עושים עם הכסף הזה?

משה גפני: אתם מעבירים את זה לרכב אחר.

<שגית אפיק: אתם מוסיפים רכב שנותנים עליו הטבה?

<נטליה מירנצוב: אנחנו מסתכלים על שתי קטגוריות נוספות, שזה רכב היברידי מסוג פלאג אין - רכב שנטען מרשת החשמל.

<נטליה מירנצוב: ודבר שני, רכב חשמלי.

<נטליה מירנצוב: רכב מסוג פלאג אין עד עכשיו קיבל כמו היברידי רגיל ואין לזה הצדקה, כי זה רכב יקר במיוחד.

<נטליה מירנצוב: ברכב חשמלי עד עכשיו לא היתה הפחתה בכלל.

<נטליה מירנצוב: אנחנו נותנים הפחתה של 1,000 שקל - - -

משה גפני: תודה רבה, תודה.

משה גפני: מיקי, אתה חבר הכנסת היחיד פה חוץ ממני.

משה גפני: סליחה, ביקשת לדבר.

משה גפני: אם אפשר בקצרה.

משה גפני: אני יושב-ראש פורום "נוהגים היי-טק" ומייצג פה את ארגוני התחבורה.

משה גפני: בסך הכול אנחנו הצרכנים המשמעותיים ביותר של רכבים צמודים – ליסינג ורכבים היברידיים.

משה גפני: קודם כול, אנחנו מברכים את הרצון והמחשבה להאריך את הצו, אבל עם זאת יש לנו ערעור - למה מקזזים את סכום ההטבה, כמו שאמר חבר הכנסת לוי.

משה גפני: צריך להבין שעשיתם פה תחשיב ונראה לי שפספסתם באיזשהו מקום כשלא לקחתם את תעריפי הליסינג.

משה גפני: בליסינג המכוניות האלה יקרות משמעותית והיום המעביד מחייב את העובד בדלתה שבין רכב ליסינג רגיל קונבנציונלי לרכב היברידי.

משה גפני: מדובר פה בסכומים שהם סדר גודל של 500 שקלים פלוס מע"מ בין רכב היברידי לרכב רגיל, והעובד פשוט מחויב ביותר אבל הוא מפוצה בשווי השימוש.

משה גפני: ברגע שמורידים את זה ל-500 שקלים ולא 560 יש עם זה בעיה בנקודת האיזון.

<נטליה מירנצוב: 60 שקלים במונחים של זקיפה, לא במונחים של מס.

<נועם קום: זו זקיפת הטבה, ויש עם זה - - -

<נטליה מירנצוב: במונחים של מס זה מקסימום - - -

<נועם קום: חבל.

<נועם קום: זה לא הרבה, אבל עדיין.

<נועם קום: צריך להבין, כ-6,000 רכבים היברידיים נמכרים בשנה, רובם – 70% מהם - - -

משה גפני: זה 60 שקלים בשנה.

<נועם קום: בחודש.

<נטליה מירנצוב: זה זקיפה, זה לא מס.

משה גפני: אוקיי, אבל זה לא מס.

משה גפני: תודה.

משה גפני: בבקשה, ישראלה.

<ישראלה מאני: רשות המסים הגיעה ל-560 שקלים בגלל שהסכום המקורי הוצמד למדד.

<ישראלה מאני: זה בדיוק כמו שכל עובד שיש לו שווי שימוש, הסכום שהוא משלם לרשות המסים גם מוצמד למדד.

<ישראלה מאני: מה שרשות המסים עושה כרגע, היא מנכה את כל עלויות המדד שהיו מאחורה ומחזירה את זה לסכום נומינלי בתואנה – לא ראיתי, אבל בתואנה – שהתחשיב הוא תחשיב לא נכון וצריך לתקן אותו.

<ישראלה מאני: מה קורה?

<ישראלה מאני: רשות המסים מכירה בהוצאות מנוכות ממע"מ בעוד שאנחנו, האזרחים שיש להם שווי שימוש, משלמים לרשות המסים שווי שימוש צמוד למדד.

<ישראלה מאני: זה בדיוק ה-60 שקל.

משה גפני: מה אתם עונים לה?

<נטליה מירנצוב: אנחנו עושים מעקב מדי פעם, ולכן זה בהוראת שעה, של מחירי הרכב ההיברידי שירדו בשנים האחרונות, ולכן אין הצדקה יותר ל-500.

משה גפני: עכשיו זה גם הוראת שעה?

<נטליה מירנצוב: עכשיו זה גם הוראת שעה, כי אנחנו צריכים להמשיך לעקוב אחרי המחירים.

משה גפני: אוקיי.

משה גפני: תקנות מס הכנסה (שווי השימוש ברכב)(הוראת שעה), התשע"ה – 2015, מי בעד אישור התקנות?

משה גפני: מי נגד?

משה גפני: בעד – פה אחד

משה גפני: התקנות נתקבלו.

משה גפני: תודה, התקנות אושרו.

משה גפני: לגבי הנושא של החוק - יש לכם תשובה?

<גיא גולדמן: לגבי הנושא של החוק עדיין אין תשובה.

משה גפני: אז אני דוחה את ההצבעה למחר, אני מבקש להוסיף את זה בסדר היום.

מיקי לוי: תספיקו או שאתם רוצים דחייה?

<גיא גולדמן: גם לגבי התקנות אתם מחכים לתשובה?

משה גפני: לא, התקנות זה מה שסיכמנו.

משה גפני: התקנות זו שאלה מקצועית, אנחנו רוצים שישבו כדי להגיע עם משהו מוסכם ונצביע על מה שיהיה מוסכם.

<גיא גולדמן: בחוק גם ביקשתם להכניס את הדו-חודשי.

<גיא גולדמן: זה קצת קשור אחד לשני.

משה גפני: רועי, שלא תהיה אי-הבנה, אני רוצה להיות ברור.

משה גפני: שלושה סעיפים: את האחרון אישרנו.

<גיא גולדמן: אגב, יש עוד כמה סעיפים שלא קשורים – דיור להשכרה, כל מיני.

<שגית אפיק: לא הספקנו לעבור עליהם.

משה גפני: לגבי הנושא של התקנות האחרונות - אישרנו.

משה גפני: לגבי סעיף קודם של התקנות שעליהן מדברים כל הזמן – ביקשנו שיבואו עם משהו מוסכם.

משה גפני: אני לא חושב שראוי שוועדת הכספים תתחיל לדון על רכב כזה ורכב דו-גלגלי כזה ורכב הצלה וכל מה שנקבע לעניין.

משה גפני: צריך להגיע עם משהו מוסכם ואז אני אפילו לא חושב לקיים דיון, אלא אם יש הסכמה אז אנחנו מצביעים וזהו.

משה גפני: לגבי הסעיף הראשון של החוק, אני דוחה את ההצבעה למחר.

משה גפני: ביקשתי בקשות, אתם יכולים לתת תשובה שלילית, אתם יכולים לתת תשובה חיובית.

משה גפני: אני מבקש שהתשובה תהיה חיובית, אני מוותר על ה-2 מיליון.

משה גפני: אם תהיה תשובה חיובית נצביע מחר, אני אצביע בעד.

מיקי לוי: זה לא בעיה שלהם, זו בעיה של השר.

משה גפני: אתה יודע מה, זה אפילו לא השר.

משה גפני: תאמין לי.

רועי פולקמן: היו כאן שני ויכוחים; היה ויכוח שהוא יותר עקרוני – האם זה נשאר בתקנות או שזה בסמכות השר.

רועי פולקמן: בבוקר היה דיון ארוך, דיון עקרוני על הבעיה של שני דוחות, מתי מדווחים, איך מדווחים.

משה גפני: אני נגד 1.5 מיליון, אני סבור שהוראת השעה צריכה להיות 2 מיליון.

משה גפני: אני רוצה לעבור להוראת קבע – זה מה שהצעתי.

משה גפני: אחרי זה יש את התקנות, שהתקנות מקלות.

משה גפני: אני אומר: תנו לי את ההקלה בחוק, אני אתן לכם את ההפחתה של ה-2 מיליון.

משה גפני: אבל אני רוצה את הדיווח.

<שגית אפיק: חבר הכנסת פולקמן מעיר על דבר אחר, נוסף, שעלה בבוקר וזה המעבר לדוח אחד.

<זאב פורת: הצעת החוק היתה על דוח תקופתי כדוח מפורט.

<זאב פורת: זו הצעת חוק, זו לא תקנה.

<זאב פורת: זה בחוק.

<שגית אפיק: ביקשו כאן בבוקר שבתוך חצי שנה רשות המסים תגיע עם הצעה לדוח אחד, זה מה שאתה מעלה בעצם.

מיקי לוי: זה מקל על הנישום, במקום שני דוחות הוא נותן דוח אחד.

מיקי לוי: זה מקל עליו.

רועי פולקמן: המצב שבו מגישים שני דוחות הוא מצב לא סביר בקנה מידה בין-לאומי.

רועי פולקמן: הבנו את הבעיה גם בין ה-15 ל-30 ושתהליך ההתכנסות הזה בין התאריכים עולה בגישור, זה לא ב-steady state.

<ערן יעקב: זה פעם אחת אבל זה המון כסף.

רועי פולקמן: אבל אנחנו רוצים לשאוף לשם.

משה גפני: אני מציע שתדברו על העניין הזה, אני מבקש גם מהיועצת המשפטית.

משה גפני: אני מבקש לדבר על העניין הזה, להגיע להסכמה ותביאו את זה מחר להצבעה.

משה גפני: אל תלכו נגדי.

משה גפני: תודה רבה, הישיבה נעולה.